Narodna skupština
20021121

Kod oporezivanja oružja prvo smo oporezovali svo oružje koje poseduju građani, a onda smo oslobodili samo one koji su to oružje dobili na poklon. Tu pravimo duplu grešku. Država mu pokloni oružje a vi ga oslobodite poreza, a radniku ili poljoprivredniku koji jedva skrpe da kupe jednu pušku za lov - od njih treba da naplatimo porez. Naš stav je da svakog građanina koji poseduje jedno lovačko oružje treba osloboditi plaćanja poreza, a za više od jednog naplatiti. I ovaj paket poreskih zakona ... (Predsedavajuća: Tri minuta, narodni poslaniče.) ... neće biti pravičan za sve građane Srbije, jer će po vašem predlogu opet porez plaćati oni koji su siromašni, a ne novoformirani bogataši. Vreme od kada ste vi na vlasti donelo nam je nove bogataše, koji će po vašim zakonima biti oslobođeni plaćanja poreza jer su stekli uslov da mogu uložiti po sto miliona i više evra, što znači da će domaći, manji investitori biti zaobiđeni. Upravo bi oni morali da budu...